Natalie Van Coevorden- Australian Triathlete: Wollongong OTU Race
Posted by Natalie Van Coevorden at 19:01 Sending complex emails in .NET 1.1 - CodeProject 10,256,988 members (67,010 online) Sign in
sending mail...if it happened pls let me seeBEDEK334-Mar-10 10:56 Last Visit: 31-Dec-99 18:00 Last Update: 10-Dec-13 2:31Refresh1 Openbare beskermer oorweeg ondersoek teen polisieminister | Maroela Media
Die openbare beskermer, adv. Thuli Madonsela, het Maandag in ŉ skrywe aan AfriForum bevestig dat sy ŉ ondersoek oor magsmisbruik en politieke afpersing teen die minister van polisie, Nathi Mthethwa, oorweeg. Die skrywe spruit uit ŉ klag wat AfriForum in Januarie teen Mthethwa ingedien het oor sy hantering van dié organisasie se protesoptog teen plaasmoorde, wat op 1 Desember 2012 plaasgevind het.
Die minister het die genoemde optog tot ŉ onwettige optog verklaar, ten spyte van die feit dat aan alle statutêre vereistes voldoen is. Die organisasie het die Noord-Gautengse hooggeregshof op ŉ dringende basis genader en ŉ verklarende bevel ontvang dat die optog mag voortgaan. “Die minister het hom egter nie aan die hofbevel gesteur nie en voortgegaan om dit as ŉ onwettige optog te hanteer,” het Ernst Roets, adjunk uitvoerende hoof van AfriForum gesê. “Geen polisie is na die Pretoriase middestad ontbied om na die veiligheid van die betogers om te sien nie en die polisiebeamptes wat wel op die toneel was, was toevallig in die area en het geen kennis van die optog gedra nie.”
Die minister se verteenwoordigers het verskeie pogings aangewend om te verhoed dat hierdie optog plaasvind. By een geleentheid het ŉ verteenwoordiger, wat geweier het om sy posbeskrywing of kontakbesonderhede te verstrek, Roets ingeroep vir ŉ vergadering en gesê dat AfriForum nie moet verwag om ŉ afspraak met die nasionale polisiekommissaris oor plaasmoorde te kry as dié organisasie nie afstand doen van sy planne om teen plaasmoorde te protesteer nie. “Die minister se woordvoerder, Zweli Mnisi, het in verskeie telefoniese gesprekke ook geen geheim daarvan gemaak dat ons nie moet verwag om ŉ afspraak met die minister te kry solank ons van voorneme is om met openbare protesoptrede aandag op die probleem te vestig nie. Dit is ŉ geval van blatante politieke afpersing deur amptenare wat hul politieke ideologie ten koste van die publiek dien,” het Roets gesê.
“Die datum is gekies omdat die Potgieter-gesin op 1 Desember 2010 op hul plaas naby Lindley vermoor is. Verskeie slagoffers van plaasmoorde, asook families van vermoorde boere het aan die optog deelgeneem. Die minister het nie ŉ goeie indruk by die slagoffers geskep nie,” het Roets gesê. AfriForum het sy dank uitgespreek teenoor diegene wat die optog bygewoon het en hulle gerusgestel dat die minister se hantering daarvan as ŉ onwettige optog nie beteken dat dit onwettig was nie, aangesien die hof vooraf beslis het dat dit mag voortgaan.